ออสเตรเลียเผยยอดค้าปลีกเดือนก.พ.ขยายตัว 0.7%
ออสเตรเลียเผยยอดค้าปลีกเดือนก.พ.ขยายตัว 0.7%
7 เม.ย. 2558

สำนักงานสถิติแห่งชาติออสเตรเลีย เปิดเผยว่า ยอดค้าปลีกของออสเตรเลียในเดือนก.พ.ขยายตัวขึ้น 0.7% จากเดือนม.ค. มาอยู่ที่กว่า 2.406 หมื่นล้านดอลลาร์ออสเตรเลีย (1.827 หมื่นล้านดอลลาร์สหรัฐ) โดยอัตราการขยายตัวในเดือนที่แล้วสูงกว่าคาดการณ์ที่ 0.4%
โดยยอดค้าปลีกที่ขยายตัวขึ้นดังกล่าว ได้รับปัจจัยสนับสนุนจากยอดขายสินค้าในครัวเรือนและยอดค้าปลีกด้านอาหาร ประกอบกับการปรับลดอัตราดอกเบี้ยลงเป็นครั้งแรกในรอบ 18 เดือนของธนาคารกลางออสเตรเลียที่ช่วยกระตุ้นตลาดอสังหาริมทรัพย์ และความต้องการสินค้าประเภทเฟอร์นิเจอร์
ส่วนยอดขายในห้างสรรพสินค้า ร่วงลง 3.2% ซึ่งปรับตัวลงหนักในรายเดือนนับตั้งแต่เดือนส.ค.ปีที่แล้ว
               